රනිල්ගේ වේදිකාවට අද ගීතා යයි දොඩංගොඩ නොයයි
ජනාධිපති රනිල් වික්රමසිංහ මහතාගේ ප්රධානත්වයෙන් අද 27දා දින ගාල්ල නගරයේ දී පැවැත්වෙන එක්ව ජයගමු අපි ගාල්ල රැලිය සඳහා ශ්රී ලංකා පොදුජන පෙරමුණේ ගාල්ල දිස්ත්රික් පාර්ලිමේන්තු මන්ත්රී ඉසුරු දොඩංගොඩ පොදුජන පෙරමුණේ බලපිටිය ආසනයේ ප්රධාන සංවිධායක චන්න සාලිය මෙන්ඩිස් යන මහත්වරුන් ඇතුළු හිටපු දකුණු පළාත් සභා මන්ත්රීවරුන් සිව්දෙනකු සහභාගි නොවීමට තීන්දු කොට ඇත ඉසුරු දොඩංගොඩ මන්ත්රීවරයා සඳහන් කළේ තමන් මෙම රැලියට සහභාගි නොවන බවත් ශ්රී ලංකා පොදුජන පෙරමුණ විසින් ගනු ලබන තීන්දුව සමග සිටින බවත් ය දකුණු පළාත් සභාවේ හිටපු නියෝජ්ය සභාපතිවරයකු මෙන්ම වත්මන් දකුණු පළාත් මාර්ග සංවර්ධන අධිකාරියේ සභාපති චමිලි විතානාච්චි හිටපු දකුණු පළාත් සභා මන්ත්රී දකුණු පළාත් සංවර්ධන අධිකාරියේ සභාපති ආරියවංශ සම්මු හිටපු පළාත් සභා මන්ත්රීවරුන් වන දුල්ෂාන් පද්මසිරි කාරියවසම් පද්මසිරි ද සිල්වා යන මහත්වරුන් ද සඳහන් කළේ පක්ෂය ගන්නා තීන්දුව සමග සිටින බවත් මෙම රැලිය සඳහා සහභාගි නොවන බවත්ය සෞඛ්ය හා කර්මාන්ත ඇමැති වෛද්ය රමේෂ් පතිරණ කම්කරු ඇමැති මනුෂ නානායක්කාර එජාප සභාපති හිටපු ඇමැති වජිර අබේවර්ධන යන මහත්වරු එක්ව මෙම රැලිය සංවිධානය කරති කෙසේ වුවද මෙම රැලිය සඳහා ශ්රී ලංකා පොදුජන පෙරමුණෙන් ගාල්ල දිස්ත්රික්කයේ තේරී පත්වූ කෘෂිකර්ම ඇමැති නීතිඥ මොහාන් පී ද සිල්වා මහතා රාජ්ය ඇමැති ගීතා කුමාරසිංහ මහත්මිය පසුගිය පාර්ලිමේන්තු මැතිවරණයේ දී අප්පච්චිගේ ගාලු පුතා යනුවෙන් සඳහන් කරමින් මැතිවරණ ප්රචාරක ව්යාපාරයේ නිරත වූ ගාල්ල දිස්ත්රික් මන්ත්රී සම්පත් අතුකෝරල මහතා සහභාගි වීමට තීන්දුකොට ඇති බව ද දේශපාලන ආරංචි මාර්ග සඳහන් කරයි එමෙන්ම ගාල්ල දිස්ත්රික්කයේ ශ්රී ලංකා පොදුජන පෙරමුණේ හිටපු නගරාධිපතිවරුන් උප නගරාධිපතිවරුන් හිටපු සභාපතිවරුන් උප සභාපතිවරුන් හා නාගරික හා ප්රාදේශීය සභා මන්ත්රීවරුන් බහුතරයක් මෙම රැලිය සඳහා සහභාගි වීමට නියමිතව ඇති බව ද දේශපාලන ආරංචි මාර්ග සඳහන් කරයි ලලිත් චාමින්ද